**139. sat: Livada 6: Vježba za 6. ispit znanja**

Tip sata: VJ

Udžbenik: Čarolija riječi 4

Dragi učenici, danas ćemo ponoviti i uvježbati znanja o imenicama, glagolima, pridjevima, velikome početnom slovu te pisanju posvojnih pridjeva izvedenih od vlastitih imena. Zapišite u svoje bilježnice naslov Livada 6: Vježba za 6. ispit znanja. Želim vam puno sreće u učenju i rješavanju zadataka.

1. **Pročitaj pjesmu** *Livada* i odgovori na pitanja. Cjelovite odgovore **piši** u bilježnicu.

*Livada*

*Tu je baš ljepota prava!*

*Potok šumi, raste trava,*

*Skaču žabice, buba roj,*

*Pa se ne divi livadi toj!*

*Među cvijećem netko sjedi,*

*Karla, Ana, Jan i Edi.*

*Naglo vide – rupa neka,*

*U toj rupi – vreća čeka.*

*Pokraj rupe Edi sjeda*

*I u vreću krišom gleda…*

*A tu…*

*- Pozor! Pravo smeće,*

*čet'ri boce, kosti veće,*

*jedna žvaka…*

*- Prožvakana…*

*- Časopisi, stara hrana,*

*Opušci i trula šljiva…*

*- I prazne konzerve gljiva!*

*Nedavno je netko bio,*

*zabavlj'o se, jeo, pio.*

*- Umjesto da smeće skupi…*

*- Ostavio ga u rupi.*

Malgorzata Strzalkowska

1. Koliko se djevojčica spominje u ovoj pjesmi?

2. Od koliko se kitica sastoji pjesma?

3. Koliko stihova ima pjesma?

4. **Odredi točnost tvrdnji**. Ako je tvrdnja točna, zaokruži DA, a ako nije točna, zaokruži NE.

Livada iz pjesme je čista. DA NE

Djeca sjede u rupi na livadi. DA NE

U vreću sa smećem zaviruje Edi. DA NE

U pjesmi se spominju životinje. DA NE

5. Iz prve kitice **ispiši imenice**.

6. Iz druge kitice **ispiši glagole**.

7. **Pridjeve** potraži u posljednjoj kitici i **prepiši** ih.

8. **Pronađi** u rečenici posvojni pridjev izveden iz vlastitog imena.

*Prljava vreća sa smećem nije Janova.*

9. Preoblikuj navedene skupine riječi.

**Napiši** odgovarajući pravilan oblik posvojnoga pridjeva i imenice.

Mama od Karle

bicikl od sestre

časopis od tate

pas od Petra

10. Od glagola **načini imenice** koje označavaju zanimanje u muškom i ženskom rodu.

uči

čisti

trči

**Uputa roditeljima**: Poštovani roditelji, molim vas, provjerite je li dijete uspješno riješilo zadatke. Ako uočite ikakvu pogrješku, pomozite djetetu te zajedno ispravite netočnosti.